Ромашкин Валериан Фёдорович

Валериан Фёдорович Ромашкин — (1950, чӳк, 19, Анатри Тимĕрçен ялĕ, Чăнлă районĕ, Чĕмпĕр Ен çур.) — чăваш сăвăçи, прозăçи.

Чăваш халăх ăсчахĕ, Чăваш наци культурин тава тивĕçлĕ ĕçченĕ, Раççей журналисчĕсен Пĕрлешĕвĕн пайташĕ.

 Кун-çулĕпе ĕçĕ-хĕлĕ 
Валериан Ромашкин 1950 çулхи чӳкĕн 19-мĕшĕнче Чĕмпĕр облаçĕн Чăнлă районĕнчи Анатри Тимĕрçен ялĕнче çĕр ĕçченĕн çемьинче çуралнă. Ялти шкулта виçĕ çул вĕреннĕ хыççăн çемьи çак районти Телешковкăна куçса кайнă. Асăнна  ялта сакăр çуллă шкултан вĕренсе тухсан Çинкĕлте педучилищĕре пĕлӳ пухать.

1970 çулта вĕрентӳçĕ ĕçне пикĕнет. Пĕр хушă тăван ялĕсенче — Вăта тата Анат Тимĕрçен —  "Память Куйбышева" колхозра комсомол йĕркелĕвĕн секретарĕ вырăнĕнче тимлет.

1979 çулта Чĕмпĕрти И. Н. Яковлев ячĕллĕ патшалăх педагогика институтĕнчен вĕренсе тухать, тĕрлĕ шкулта ĕçлет.

1982 çулта Чăнлă районĕнчи çутĕç пайĕн методисчĕ пулса тăрать. Кунтан ăна ССКП райкомне ĕçе чĕнеççĕ. Унта инструктор, пай ертӳçи пулса ĕçлет. 1985 çулта Чăнлă районĕн хаçачĕн редакторĕн ĕçне кĕрет.

1989 çулта облаçра тăван чĕлхепе "Канаш" хаçат пичетленме тытăнсан унăн тĕп редакторĕ пулать.

 Кĕнекесем 
 "Чуваши Симбирского Поволжья", Чĕмпĕр, 1998.

 Хисепĕсем 
 Чăваш халăх ăсчахĕ
 Чăваш наци культурин тава тивĕçлĕ ĕçченĕ
 Хисеп грамоти, Чăваш Республиуин Информаци министерсвиАктивисты ЧНК удостоены Почетных грамот Мининформполитики Чувашии

 Вуламалли 
 "Шевле çути", редакторĕ Н.Н. Ларионов, Чĕмпĕр, "Чĕмпĕр кĕнеки", ISBN 4-8426-0229-6.

 Асăрхавсем 

Категори:Çыравçăсем, алфавитпа
Категори:Сăвăçсем, алфавитпа
Категори:Чăваш çыравçисем
Категори:Чăваш сăвăçисем
Категори:Раççей çыравçисем
Категори:Раççей сăвăçисем
Категори:1950 çулта çуралнисем
Категори:Чӳкĕн 19-мĕшĕнче çуралнисем
Категори:Халĕ пурăнакансем
Категори:Пĕрлĕх ĕçченĕсем
Категори:Чĕмпĕр облаçĕнче çуралнисем